**ชาวออสเตรเลียพื้นเมือง** (อังกฤษ: Indigenous Australians) เป็นกลุ่มชนที่สืบเชื้อสายมาจากกลุ่มชนที่อาศัยอยู่ในออสเตรเลียและเกาะโดยรอบก่อนที่จะตกเป็นอาณานิคมของอังกฤษ

จำนวนประชากรชาวออสเตรเลียพื้นเมืองในช่วงแรกของการตั้งถิ่นฐานถาวรของชาวยุโรปนั้นยังเป็นที่ถกเถียงกันอยู่ ซึ่งคาดว่าอยู่ระหว่าง 318,000 จนถึง 1,000,000 คน ต่อมาจำนวนประชากรลดลงเนื่องจากโรคระบาดที่มาจากชาวยุโรปที่มาตั้งถิ่นฐาน โดยในครั้งแรกเกิดการระบาดของโรคฝีดาษหลังจากชาวยุโรปตั้งถิ่นฐานมาได้ประมาณสามปี และรวมถึงปัจจัยอื่น ๆ ด้วย เช่น การฆาตกรรมหมู่และความขัดแย้งระหว่างชาวยุโรปกับชาวออสเตรเลียพื้นเมือง

จากการสำรวจสำมะโนประชากรของออสเตรเลียเมื่อวันที่ 30 มิถุนายน ค.ศ. 2016 พบว่ามีประชากรชาวออสเตรเลียพื้นเมือง 798,365 คน ซึ่งนับเป็น 3.3% ของจำนวนประชากรออสเตรเลียทั้งหมด

ประวัติศาสตร์
-------------

เดิมชาวออสเตรเลียพื้นเมืองเป็นกลุ่มชนเร่ร่อนซึ่งอพยพมาจากเอเชียตะวันออกเฉียงใต้ ซึ่งคาดกันว่าเริ่มมาตั้งถิ่นฐานเมื่อประมาณ 50,000 ปีที่แล้ว โดยเดินทางผ่านพุ่มไม้ ดำรงชีวิตโดยเก็บของป่าและล่าสัตว์โดยการขว้างหอกและไม้รูปโค้ง รวมถึงกินพืชและแมลงต่าง ๆ เป็นอาหาร ในบางพื้นที่มีการตั้งถิ่นฐานและทำการเกษตรแบบถาวร

ต่อมาในปี ค.ศ. 1788 กองเรือที่หนึ่งจากอังกฤษมาถึงอ่าวบอทานีในเดือนมกราคมของปีนั้นเพื่อตั้งทัณฑนิคม ในคริสต์ศตวรรษที่ตามมา อังกฤษได้ตั้งอาณานิคมอื่น ๆ บนทวีป และนักสำรวจชาวยุโรปคนอื่น ๆ ได้สำรวจลึกเข้าไปในส่วนในของทวีป ชาวออสเตรเลียพื้นเมืองอ่อนแอลงอย่างมาก ส่วนประชากรก็ลดลงเนื่องจากโรคภัยไข้เจ็บ เช่น โรคหัด โรคฝีดาษ วัณโรค ฯลฯ โดยส่วนมากเสียชีวิตจากโรคฝีดาษ และความขัดแย้งที่มาพร้อมกับชาวยุโรป

ในช่วงที่ออสเตรเลียเป็นอาณานิคมของอังกฤษมักมีการปะทะกันระหว่างชนชั้นอาณานิคมกับชาวพื้นเมืองอยู่บ่อย ๆ โดยข้อมูลที่ได้จากการวิจัยเมื่อปี ค.ศ. 2020 พบว่ามีสถานที่เกือบ 500 แห่งที่เคยมีการฆาตกรรมหมู่ชาวพื้นเมืองเกิดขึ้น ชาวพื้นเมือง 12,361 คนถูกฆ่าและชนชั้นอาณานิคม 204 คนถูกฆ่า และพบอีกว่าเคยเกิดเหตุการณ์ฆาตกรรมหมู่ชาวพื้นเมืองมากถึง 311 ครั้งในช่วง 140 ปีที่ออสเตรเลียเป็นอาณานิคมของอังกฤษ จากเหตุการณ์เหล่านั้นส่งผลให้สูญเสียประชากรชาวพื้นเมืองไปมาก ส่วนชาวพื้นเมืองที่รอดชีวิตส่วนมากก็พิการจนไม่สามารถล่าสัตว์ ทำพิธีกรรมต่าง ๆ หรือแม้กระทั่งป้องกันตนเองได้

ปัจจุบันจำนวนประชากรชาวออสเตรเลียพื้นเมืองเพิ่มขึ้นจากเดิมมากโดยเฉพาะในเมืองหลักและชายฝั่งทิศตะวันออกของออสเตรเลีย นอกจากนี้ยังมีชาวพื้นเมืองบางส่วนที่ยังคงดำรงชีวิตแบบดั้งเดิมอยู่แต่มีไม่มากนัก

อ้างอิง
-------

1. ↑  ABoS 2002. sfn error: no target: CITEREFABoS2002 (help)
2. ↑  Gough 2011. sfn error: no target: CITEREFGough2011 (help)
3. ↑  Ballyn 2011. sfn error: no target: CITEREFBallyn2011 (help)
4. ↑  Glynn & Jenifer 2004, pp. 145–146. sfn error: no target: CITEREFGlynnJenifer2004 (help)
5. ↑  Evans & Ørsted-Jensen 2014, p. 28. sfn error: no target: CITEREFEvansØrsted-Jensen2014 (help)
6. ↑  ABC News 2017. sfn error: no target: CITEREFABC\_News2017 (help)
7. ↑  ABoS 2016. sfn error: no target: CITEREFABoS2016 (help)
8. ↑  Hesp, Patrick A. *et al* 1999. Aboriginal occupation on Rottnest Island, Western Australia, provisionally dated by aspartic acid racemisation assay of land snails to greater than 50 ka. *Australian Archaeology*, No 49 (1999)
9. ↑  "Stone Pages Archaeo News: Australia colonized earlier than previously thought?". *stonepages.com*. 2003. สืบค้นเมื่อ 28 March 2013.
10. ↑  "Dreaming Online: Indigenous Australian Timeline". www.dreamtime.net.au. สืบค้นเมื่อ 2009-06-04.
11. ↑  National Heritage Places – Budj Bim National. sfn error: no target: CITEREFNational\_Heritage\_Places\_–\_Budj\_Bim\_National (help)
12. ↑  Flood 1984. sfn error: no target: CITEREFFlood1984 (help)
13. ↑  Lewis, Balderstone and Bowan (2006) p. 25
14. ↑  UoN. sfn error: no target: CITEREFUoN (help)
15. ↑  Colonial frontier massacres - C21CH. sfn error: no target: CITEREFColonial\_frontier\_massacres\_-\_C21CH (help)